Znak Uhorska

Znak Uhorska je doložený od 12. storočia, pričom jeho podoba sa neustále menila. Podoba používaná od 17. storočia (v hrubých rysoch už od 16. storočia) je podobná so súčasným štátnym znakom Maďarska. 

 Vývoj do 16. storočia 

Vyššie uvedený vývoj nie je úplný, uvedené sú len základné uhorské znaky.

 Od 16. storočia 
Od 16. storočia malo Uhorsko znak v podobe prepoleného štítu obsahujúceho kombináciu tzv. nového znaku a tzv. starého znaku; štít má na vrchu korunu, na ktorej vrchole je šikmý kríž: 

 tzv. starý znak je osemkrát červeno-strieborne delený štít. Ide pôvodne pravdepodobne o znak južného pohraničného vojvodstva (Chorvátsko), podľa rôznych legiend však ide o znak Arpádovcov alebo predstavuje uhorské rieky Dunaj, Tisu, Sávu a Drávu a podobne. Keďže sa tieto rieky nachádzajú v dolnej časti Uhorska, začal byť tento znak chápaný ako symbol Dolného Uhorska. Oficiálne nikdy nebol za znak Dolného Uhorska prijatý, a to aj preto, že administratívne či geograficky sa Uhorské kráľovstvo nikdy na Horné či Dolné Uhorsko nedelilo.
 tzv. nový znak, ktorý je dnes v obmenenej podobe aj štátnym znakom Slovenska, sa skladá zo zeleného trojvršia so zlatou korunou, z ktorej vystupuje strieborný dvojkríž. Od 17. storočia je trojvršie interpretáciou uhorských pohorí Tatry, Matry a Fatry. V súčasnej podobe (okrem korunky) sa používa od 15. storočia.


 Ďalšie podoby uhorského znaku 

 Veľký uhorský znak 
Neskôr sa rozlišoval tzv. malý uhorský znak (opísaný vyššie) a tzv. veľký uhorský znak obsahujúci vyššie opísaný malý uhorský znak v strede, ktorý bol okrem iného obklopený znakmi historických uhorských území, keďže sa používal na označenie Krajín uhorskej koruny a neskôr Krajín svätoštefanskej koruny.


 Ďalšie podoby veľkého uhorského znaku 

 Znaky korunných krajín z veľkého uhorského erbu 

 Referencie 

 Pozri aj 
 Štátny znak Maďarska
 Štátny znak Slovenska

Uhorsko
Kategória:Uhorsko